pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยลดดอกเบี้ย Super Easy เหลือ 18% ต่อปี ตลอดอายุสัญญา 5 ปี
วันจันทร์ที่ 3 เมษายน 2560
กรุงไทยลดดอกเบี้ย Super Easy เหลือ 18% ต่อปี ตลอดอายุสัญญา 5 ปี
ธนาคารกรุงไทยจัดโปรโมชั่นลดดอกเบี้ย สินเชื่อกรุงไทย Super Easy เหลือ 18% ต่อปี ตลอดอายุสัญญา 5 ปี สําหรับผู้สมัครและได้รับอนุมัติภายในวันที่ 30 มิถุนายนนี้ โดยให้กู้ 5 เท่าของรายได้ สูงสุด 1 ล้านบาทกับผู้ที่มีเงินเดือนประจํา
ธนาคารกรุงไทยจัดโปรโมชั่นลดดอกเบี้ย สินเชื่อกรุงไทย Super Easy เหลือ 18% ต่อปี ตลอดอายุสัญญา 5 ปี สําหรับผู้สมัครและได้รับอนุมัติภายในวันที่ 30 มิถุนายนนี้ โดยให้กู้ 5 เท่าของรายได้ สูงสุด 1 ล้านบาทกับผู้ที่มีเงินเดือนประจํา โดยไม่ต้องมีหลักประกันและไม่ต้องมีบัญชีเงินเดือนผ่านธนาคาร รวมทั้งลดดอกเบี้ยสินเชื่ออเนกประสงค์ 5 Plus และสินเชื่ออเนกประสงค์ เพื่อเป็นสวัสดิการข้าราชการและพนักงานรัฐวิสาหกิจฯ
นายลือชัย ชัยปริญญา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ธนาคารได้จัดโปรโมชั่นสําหรับสินเชื่อกรุงไทย Super Easy โดยคิดอัตราดอกเบี้ยพิเศษเพียง 18% ต่อปี จากปกติที่คิดในอัตรา 20% ต่อปี ตลอดอายุสัญญากู้ไม่เกิน 5 ปี สําหรับลูกค้าที่สมัครและได้รับอนุมัติภายในวันที่ 30 มิถุนายน 2560
“สินเชื่อกรุงไทย Super Easy เป็นสินเชื่อบุคคลที่ให้กับพนักงานที่มีเงินเดือนประจําเดือนละ 20,000 บาทขึ้นไป ให้กู้ไม่เกิน 5 เท่าของรายได้ สูงสุด 1 ล้านบาท โดยไม่ต้องมีหลักประกัน และไม่ต้องมีบัญชีเงินเดือนผ่านธนาคาร เพื่อใช้เสริมสภาพคล่องยามฉุกเฉิน และลดการพึ่งพาเงินกู้นอกระบบ”
นอกจากนี้ ธนาคารยังลดอัตราดอกเบี้ยสินเชื่อบุคคลอีก 2 ประเภท ได้แก่ สินเชื่ออเนกประสงค์ 5 Plus สําหรับพนักงานบริษัทเอกชนที่มีบัญชีเงินเดือนผ่านธนาคาร ลดดอกเบี้ยลง 1.5% ต่อปี เหลือเพียงอัตรา MRR +5.50% ต่อปี ตลอดอายุสัญญากู้ 5 ปี และ สินเชื่ออเนกประสงค์เพื่อเป็นสวัสดิการข้าราชการและพนักงานรัฐวิสาหกิจฯ ลดดอกเบี้ยลง 1% ต่อปี จากอัตราปกติ เป็นระยะเวลา 6 เดือน สําหรับผู้ที่ยื่นขอสินเชื่อ และได้รับอนุมัติภายในวันที่ 31 พฤษภาคมนี้ สนใจติดต่อได้ที่สาขากว่า 1,200 แห่งทั่วประเทศ หรือสอบถามเพิ่มเติม KTB Call Center 02-111-1111
ฝ่ายสื่อสารองค์กรและภาพลักษณ์
โทร. 0-2208-4174-7
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สมอ.ปลื้ม มผช.ดันยอดขายพุ่งกว่าร้อยละ 60
วันพุธที่ 27 กันยายน 2560
สมอ.ปลื้ม มผช.ดันยอดขายพุ่งกว่าร้อยละ 60
สมอ.ยกระดับสินค้าโอทอปได้มาตรฐาน มผช. เพิ่มยอดขายให้ผู้ผลิตชุมชนเฉลี่ยร้อยละ 60.78 สร้างความเชื่อมั่นในเครื่องหมาย มผช. เผยปี 60ทําผลงานแล้วเสร็จตามเป้า กําหนดมาตรฐานผลิตภัณฑ์ชุมชน จํานวน 59 เรื่อง หวังเพิ่มจํานวนของผู้รับการรับรองสร้างรายได้ให้เพิ่มขึ้น
รัฐบาลไทย-ข่าวทำเนียบรัฐบาล-กระทรวงสาธารณสุข จับมือกระทรวงดิจิทัลเพื่อเศรษฐกิจและสังคม และสำนักงานรัฐบาลอิเล็กทรอนิกส์ (องค์การมหาชน) พัฒนาหลักสูตรอบรมทักษะความรู้ด้านไอทีสำหรับบุคลากรสาธารณสุข รองรับสาธารณสุ
วันศุกร์ที่ 20 ตุลาคม 2560
กระทรวงสาธารณสุข จับมือกระทรวงดิจิทัลเพื่อเศรษฐกิจและสังคม และสํานักงานรัฐบาลอิเล็กทรอนิกส์ (องค์การมหาชน) พัฒนาหลักสูตรอบรมทักษะความรู้ด้านไอทีสําหรับบุคลากรสาธารณสุข รองรับสาธารณสุ
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข
นายแพทย์โอภาสการย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์กรณีสํานักงานส่งเสริมเศรษฐกิจ (ดีป้า) เผยแพร่ปัญหาการขาดแคลนบุคลากรด้านไอทีของภาครัฐ ว่า กระทรวงสาธารณสุข มีนโยบายการพัฒนาศักยภาพมนุษย์ในระบบสุขภาพที่ชัดเจน โดยรัฐมนตรีว่าการกระทรวงสาธารณสุข ได้กําชับให้ดําเนินงานอย่างจริงจังและต่อเนื่อง ตามแนวทางการประชุมระดับชาติNational Forum Human Resources for Health2017:(HR4H Forum)มุ่งเน้นพัฒนากําลังคนด้านสุขภาพให้มีความรู้และทักษะด้านสารสนเทศสุขภาพ (eHealth)ได้ร่วมกับกระทรวงดิจิทัลเพื่อเศรษฐกิจและสังคม และสํานักงานรัฐบาลอิเล็กทรอนิกส์ (องค์การมหาชน) พัฒนาหลักสูตรอบรมทักษะความรู้ด้านไอทีสําหรับบุคลากรสาธารณสุขรองรับการเติบโตของประเทศไทยในยุคดิจิทัล รวมทั้งนายแพทย์เจษฎา โชคดํารงสุข ปลัดกระทรวงสาธารณสุข ต้องการให้บุคลากรมีความรู้เรื่องไอทีด้านต่างๆ ที่ทันสมัย เช่นbig dataการใช้เทคโนโลยีที่ใช้ง่ายสะดวกมีประสิทธิภาพ พร้อมเป็นส่วนหนึ่งในขับเคลื่อนสู่ประเทศไทย 4.0
นายแพทย์โอภาสกล่าวต่อว่า ข้อมูลศูนย์เทคโนโลยีสารสนเทศและการสื่อสาร สํานักงานปลัดกระทรวงสาธารณสุข ระบุโรงพยาบาลในสังกัดกระทรวงสาธารณสุข ระดับจังหวัด และระดับอําเภอ ประกอบด้วย โรงพยาบาลศูนย์ โรงพยาบาลทั่วไป และโรงพยาบาลชุมชน จํานวน 896 แห่ง มีบุคลากรปฎิบัติงานด้านไอที ทั้งตรงตามตําแหน่งและเจ้าหน้าที่ในตําแหน่งงานอื่นที่มีความรู้ความสามารถด้านไอที มีใจรัก อาทิ นักวิชาการสาธารณสุข พยาบาล นักรังสีวิทยา นักเทคนิคการแพทย์ เป็นต้น ช่วยให้งานด้านไอทีดําเนินการได้อย่างมีประสิทธิภาพตรงตามบริบทของแต่ละโรงพยาบาล
ทั้งนี้ เนื่องจากไอทีในระบบสุขภาพเป็นงานที่มีลักษณะพิเศษ หากผู้ปฎิบัติงานมีความรู้พื้นฐานด้านสุขภาพ จะทําให้การทํางานมีประสิทธิภาพสูง ดังนั้นกระทรวงสาธารณสุขได้เร่งรัดพัฒนาบุคลากรที่ปฏิบัติงานด้านสารสนเทศสุขภาพ (eHealth)ที่มีทักษะและความรู้ทางด้านData ScientistsและData Analystร่วมกับความรู้ด้านการแพทย์และการสาธารณสุข โดยร่วมกับสํานักงาน กพ. ในเรื่องความก้าวหน้าทางวิชาชีพ รวมทั้งได้มีการลงนามความร่วมมือ กระทรวงดิจิทัลเพื่อเศรษฐกิจและสังคม (ดีอี) และสํานักงานรัฐบาลอิเล็กทรอนิกส์ (องค์การมหาชน)(สรอ.) เพื่อร่วมกันพัฒนาหลักสูตรอบรมทักษะความรู้ด้านไอทีสําหรับบุคลากรสาธารณสุขรองรับสาธารณสุข 4.0
สําหรับอุปกรณ์และเครื่องมือด้านไอทีนั้น โรงพยาบาลทุกแห่งไม่ได้ขาดแคลนอุปกรณ์และเครื่องมือพื้นฐาน ในส่วนอุปกรณ์เทคโนโลยีขั้นสูง ที่มีราคาสูงได้จัดสรรให้มีครบทุกเขตสุขภาพ ตามแผนพัฒนาระบบบริการสุขภาพ หรือService Planที่จะใช้ประโยชน์ทรัพยากรร่วมกันระหว่างหน่วยงาน ทั้งอุปกรณ์ไอที รวมถึงอุปกรณ์การแพทย์ ทําให้เกิดความคุ้มค่าในการใช้งบประมาณ
******************************** 20 ตุลาคม 2560
รัฐบาลไทย-ข่าวทำเนียบรัฐบาล-"รองปลัดฯ ภานุวัฒน์ เป็นประธานการประชุมคณะกรรมการแร่ ครั้งที่ 2/2563"
วันศุกร์ที่ 28 กุมภาพันธ์ 2563
"รองปลัดฯ ภานุวัฒน์ เป็นประธานการประชุมคณะกรรมการแร่ ครั้งที่ 2/2563"
นายภานุวัฒน์ ตริยางกูรศรี รองปลัดกระทรวงอุตสาหกรรม  เป็นประธานการประชุมคณะกรรมการแร่ ครั้งที่ 2/2563" ณ ห้องประชุมดีบุก กรมอุตสาหกรรมพื้นฐานและการเหมืองแร่
วันที่ 27 กุมภาพันธ์ 2563 เวลา 13.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการแร่ ครั้งที่ 2/2563 โดยมีนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ และ นายสกล จุลาภา ผู้อํานวยการกองบริการงานอนุญาต เป็นเลขานุการและผู้ช่วยฝ่ายเลขานุการ ทั้งนี้ คณะกรรมการ  ประกอบไปด้วยผู้ทรงคุณวุฒิหลากหลายสาขา อาทิ การทําเหมือง สังคมศาสตร์ สิ่งแวดล้อม และสุขภาพ ด้านละ 1 ท่าน และผู้แทนองค์กรชุมชน องค์กรเอกชน พร้อมด้วยข้าราชการและผู้แทนหน่วยงานที่เกี่ยวข้อง ณ ห้องประชุมดีบุก กรมอุตสาหกรรมพื้นฐานและการเหมืองแร่ โดยประเด็นหลักในการประชุม คือ ให้ความเห็นชอบในการอนุญาตประทานบัตร จํานวน 2 เรื่อง และคําขอต่ออายุประทานบัตร 2 เรื่อง ตามพระราชบัญญัติแร่ พ.ศ. 2560 #กระทรวงอุตสาหกรรม #คณะกรรมการแร่
รัฐบาลไทย-ข่าวทำเนียบรัฐบาล-กรมบัญชีกลางแจงมาตรการบริหารสัญญากรณีที่ได้รับผลกระทบจากปัญหาโรคติดเชื้อไวรัสโคโรนา 2019 (COVID-19) [กระทรวงการคลัง]
วันเสาร์ที่ 14 มีนาคม 2563
กรมบัญชีกลางแจงมาตรการบริหารสัญญากรณีที่ได้รับผลกระทบจากปัญหาโรคติดเชื้อไวรัสโคโรนา 2019 (COVID-19) [กระทรวงการคลัง]
กรมบัญชีกลางซักซ้อมความเข้าใจแนวทางปฏิบัติการบริหารสัญญาในกรณีที่ได้รับผลกระทบจากปัญหาโรคติดเชื้อไวรัสโคโรนา 2019 ในการเดินทางไปศึกษา ดูงาน อบรมหลักสูตร หรือประชุม ในประเทศที่มีการระบาดของโรคติดเชื้อไวรัสโคโรนา 2019 (COVID-19)
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่นายกรัฐมนตรีได้มีข้อสั่งการเกี่ยวกับมาตรการสําหรับการแก้ไขปัญหาจากโรคติดเชื้อไวรัสโคโรนา 2019 (COVID-19) โดยได้กําหนดให้ส่วนราชการและหน่วยงานอื่นของรัฐระงับหรือเลื่อนการเดินทางไปศึกษาดูงาน ฝึกอบรม หรือประชุม ในประเทศที่มีการระบาดของโรค และประเทศเฝ้าระวัง ตามที่กระทรวงสาธารณสุขกําหนด โดยในส่วนของการดูงานหรือฝึกอบรม ให้เปลี่ยนแปลงงบประมาณเป็นการดูงาน หรือฝึกอบรมภายในประเทศแทน จนกว่าสถานการณ์จะคลี่คลาย เว้นแต่กรณีมีความจําเป็นไม่สามารถหลีกเลี่ยงได้ ต้องได้รับอนุญาตให้เดินทางออกนอกราชอาณาจักรจากหัวหน้าส่วนราชการหรือหน่วยงานอื่นของรัฐ
อธิบดีกรมบัญชีกลางกล่าวต่อว่า ในส่วนที่เกี่ยวข้องกับการบริหารสัญญา กรมบัญชีกลาง กระทรวงการคลัง โดยคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ เห็นว่าเพื่อให้การป้องกันโรคติดเชื้อไวรัสโคโรนา 2019 (COVID-19) เป็นไปอย่างมีประสิทธิภาพและประสิทธิผลตามข้อสั่งการของนายกรัฐมนตรี เพื่อให้ผลกระทบจากกรณีโรคติดเชื้อไวรัสโคโรนา 2019 (COVID-19) ที่ส่งผลต่อภาคเอกชนซึ่งเป็นคู่สัญญากับหน่วยงาน ของรัฐน้อยที่สุด ตลอดจนให้หน่วยงานของรัฐมีแนวทางการพิจารณาในการบริหารสัญญากรณีที่ได้รับผลกระทบดังกล่าว จึงขอซักซ้อมความเข้าใจ ดังนี้
1) กรณีที่หน่วยงานของรัฐทําสัญญาจ้างเหมาบริการศึกษาดูงาน ซึ่งกําหนดเนื้องานเฉพาะเรื่องการศึกษาดูงานเท่านั้น และไม่มีความประสงค์จะจัดให้มีการเดินทางไปศึกษา ดูงาน ฝึกอบรม หรือประชุม ในประเทศที่มีการระบาดของโรคติดเชื้อไวรัสโคโรนา 2019 (COVID-19) และประเทศเฝ้าระวัง ตามที่กระทรวงสาธารณสุขกําหนด ให้หน่วยงานดําเนินการเจรจาตกลงยกเลิกกับคู่สัญญา เพื่อที่จะบอกเลิกสัญญาหรือข้อตกลงตามนัยมาตรา 103 วรรคสอง แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 คือ การตกลงกับคู่สัญญาที่จะบอกเลิกสัญญาหรือข้อตกลง ให้ผู้มีอํานาจพิจารณาได้เฉพาะในกรณีที่เป็นประโยชน์แก่หน่วยงานของรัฐโดยตรงหรือเพื่อประโยชน์สาธารณะ เพื่อแก้ไขข้อเสียเปรียบของหน่วยงานรัฐในการที่จะปฏิบัติตามสัญญาหรือข้อตกลงนั้นต่อไป
2) กรณีที่หน่วยงานของรัฐทําสัญญาจ้างเหมาบริการโดยกําหนดเนื้องานหลายกิจกรรม ซึ่งการศึกษาดูงานเป็นกิจกรรมหนึ่งในการจ้างเหมาบริการตามสัญญา และหน่วยงานมีความประสงค์จะเลื่อนหรือยกเลิกกิจกรรมหรือเปลี่ยนแปลงสถานที่ให้หน่วยงานพิจารณาดําเนินการแก้ไขสัญญาตามนัยมาตรา 97 วรรคหนึ่ง (3) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 คือ เป็นการแก้ไขเพื่อประโยชน์แก่หน่วยงานของรัฐหรือประโยชน์สาธารณะ
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกับ ทีโอที ส่งธารน้ำใจสู่ชาวสกลนคร
วันศุกร์ที่ 4 สิงหาคม 2560
กระทรวงดิจิทัลฯ ร่วมกับ ทีโอที ส่งธารน้ําใจสู่ชาวสกลนคร
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานปล่อยขบวนรถเพื่อส่งพลังน้ําใจสู่พี่น้องชาวจังหวัดสกลนคร โดยมีนายมนต์ชัยหนูสง กรรมการผู้จัดการใหญ่ บริษัท ทีโอที จํากัด(มหาชน)พร้อมผู้บริหารระดับสูง และพนักงานทีโอที ร่วมในพิธีปล่อยขบวนรถดังกล่าว เพื่อนําเครื่องอุปโภคบริโภค “พลังน้ําใจทีโอที” จํานวน400ถุง และน้ําดื่ม จํานวน500โหล ไปมอบให้กับผู้ประสบอุทกภัยในพื้นที่ จังหวัดสกลนคร รวมทั้งได้ร่วมสมทบทุนบริจาคเงินเพื่อนําไปมอบให้กับผู้ประสบภัยในพื้นที่เพื่อบรรเทาความเดือดร้อนของประชาชนที่ได้รับผลกระทบจากอุทกภัย นอกจากนี้ ยังได้มอบนโยบายให้ทุกหน่วยงานในสังกัดเตรียมพร้อมในการดูแลระบบโครงข่ายสื่อสารโทรคมนาคม เพื่อให้ประชาชนสามารถใช้บริการได้ตามปกติ และเร่งดําเนินการแก้ไขระบบโทรคมนาคมที่ได้รับผลกระทบจากปัญหาอุทกภัยอย่างเร็วที่สุด เมื่อวันที่ 2 สิงหาคม 2560 ณ สํานักงานใหญ่ บมจ.ทีโอที ถนนแจ้งวัฒนะ เขตหลักสี่ กรุงเทพฯ
*****************************
รัฐบาลไทย-ข่าวทำเนียบรัฐบาล-“ยุติธรรม” มุ่งพัฒนาระบบงานคุมประพฤติให้มีประสิทธิภาพเพื่อแก้ไขผู้กระทำผิดกลับสู่สังคม
วันพฤหัสบดีที่ 7 กันยายน 2560
“ยุติธรรม” มุ่งพัฒนาระบบงานคุมประพฤติให้มีประสิทธิภาพเพื่อแก้ไขผู้กระทําผิดกลับสู่สังคม
นายสุวพันธุ์  ตันยุวรรธนะ  รัฐมนตรีว่าการกระทรวงยุติธรรม เป็นประธานการประชุมคณะกรรมการคุมประพฤติ ครั้งที่ ๑/๒๕๖๐
เมื่อวันพฤหัสบดีที่ ๗ กันยายน ๒๕๖๐ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมคณะกรรมการคุมประพฤติ ครั้งที่ ๑/๒๕๖๐
ซึ่งคณะกรรมการดังกล่าวจัดตั้งขึ้นตามพระราชบัญญัติคุมประพฤติ พ.ศ. ๒๕๕๙
เพื่อเป็นกลไกในการกําหนดนโยบายและทิศทางในการบริหารงานคุมประพฤติให้เป็นไปอย่างมีประสิทธิภาพ
รัฐมนตรีว่าการกระทรวงยุติธรรม กล่าวว่า กระทรวงยุติธรรมให้ความสําคัญกับภารกิจด้านการปรับเปลี่ยน
พฤตินิสัยของผู้กระทําผิด ซึ่งงานคุมประพฤติถือเป็นกลไกสําคัญที่ถูกนํามาใช้เพื่อลดการควบคุมผู้ต้องขัง
โดยใช้หลักการดูแลแบบไม่ควบคุมตัว ซึ่งเชื่อว่า หากมีระเบียบ กฎเกณฑ์ และวิธีการคุมประพฤติที่เหมาะสม
จะส่งผลให้งานด้านแก้ไข ปรับเปลี่ยนพฤตินิสัยของผู้กระทําผิดเป็นไปในทิศทางที่ดีขึ้น
สําหรับการประชุมในครั้งนี้ เปรียบเสมือนการวางรากฐานการขับเคลื่อนงานคุมประพฤติในอนาคต
เพื่อให้มีระบบการดูแลผู้กระทําผิดที่มีประสิทธิภาพ ลดการกระทําผิดซ้ํา
รวมทั้งปรับเปลี่ยนทัศนคติของสังคมในการให้โอกาสผู้ที่เคยกระทําผิด และสร้างสังคมแห่งความปลอดภัย
ทั้งนี้ ที่ประชุมได้มีมติเห็นชอบกรอบนโยบายและทิศทางการบริหารงานคุมประพฤติ
ซึ่งมีเป้าหมายในการพัฒนาระบบงานคุมประพฤติให้มีประสิทธิภาพเพื่อความปลอดภัย
และความสงบสุขในสังคม รวมทั้งการสร้างความสมดุลระหว่างการแก้ไขฟื้นฟูผู้กระทําผิด
กับการบังคับใช้กฎหมายที่รวดเร็ว เป็นธรรม
โดยมีหลักการดําเนินงานใน ๕ ประเด็น ดังนี้
๑) ส่งเสริมและสนับสนุนระบบการแก้ไขฟื้นฟูผู้กระทําผิดในระบบคุมประพฤติ
ให้สอดคล้องกับมาตรฐานสากล
๒) บูรณาการการปฏิบัติงานและการเชื่อมโยงข้อมูลผู้กระทําผิดร่วมกันในกระบวนการยุติธรรม
๓) นําเทคโนโลยีมาสนับสนุนการแก้ไขฟื้นฟูผู้กระทําผิด เช่น
เครื่องมือติดตามตัวอิเล็กทรอนิกส์ (Electronics Monitoring : EM)
ระบบงานคุมประพฤติเพื่อให้บริการแบบดิจิทัล (Digital Service and Office) เป็นต้น
๔) ส่งเสริมให้ภาคประชาชน ภาคประชาสังคม และเอกชนทุกระดับมีส่วนร่วมในการแก้ไขฟื้นฟูผู้กระทําผิด
๕) พัฒนาระบบการติดตาม ดูแล ช่วยเหลือ ผู้กระทําผิดที่อยู่ในระบบงานคุมประพฤติ
และผู้กระทําผิดภายหลังปล่อย (After Care) ซึ่งที่ประชุมได้มีข้อเสนอเกี่ยวกับโครงสร้างกลไกการติดตาม ดูแล ช่วยเหลือ
และสงเคราะห์ผู้กระทําผิดภายหลังปล่อย ในประเด็นบทบาทของนายอําเภอในการเชื่อมโยงงานดังกล่าว
เพื่อให้กลไกการติดตาม ดูแล ช่วยเหลือ และสงเคราะห์ฯ เป็นไปอย่างมีประสิทธิภาพ
และสามารถลดอัตราการกระทําผิดซ้ําของกลุ่มเป้าหมายได้อย่างแท้จริง
นอกจากนี้ ที่ประชุมได้ร่วมกันพิจารณาร่างระเบียบคณะกรรมการคุมประพฤติว่าด้วยคุณสมบัติ หลักเกณฑ์
และวิธีการแต่งตั้งและถอดถอนอาสาสมัครคุมประพฤติ พ.ศ. ....
โดยมีมติให้แต่งตั้งคณะอนุกรรมการเพื่อดําเนินการศึกษาเพิ่มเติมในประเด็นดังกล่าว
โดยมีศาสตราจารย์สุรศักดิ์ ลิขสิทธิ์วัฒนกุล กรรมการผู้ทรงคุณวุฒิ เป็นประธานอนุกรรมการฯ
รวมทั้งให้คณะอนุกรรมการดังกล่าวทําหน้าที่พิจารณากฎหมาย ระเบียบ ข้อบังคับอื่นๆ ที่เกี่ยวข้องกับ
การดําเนินงานตามพระราชบัญญัติคุมประพฤติในเบื้องต้น
ก่อนนําเสนอต่อที่ประชุมคณะกรรมการคุมประพฤติพิจารณาต่อไป
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุม คณะกรรมการติดตามการปฏิบัติงานตามนโยบายของรัฐบาล ( ค.ต.น.)  ครั้งที่  8/2560
วันพฤหัสบดีที่ 13 กรกฎาคม 2560
รอง นรม. พล.อ.อ.ประจินฯ เป็นประธานการประชุม คณะกรรมการติดตามการปฏิบัติงานตามนโยบายของรัฐบาล ( ค.ต.น.)  ครั้งที่  8/2560
ที่ประชุมได้รับทราบการพัฒนาคุณภาพการศึกษาในจังหวัดชายแดนภาคใต้
วันนี้ (13 มิถุนายน 2560) เวลา 13.00 น. ณ ห้องประชุม 301 ตึกบัญชาการ 1 ชั้น 3 ทําเนียบรัฐบาล พลอากาศเอกประจิน จั่นตอง รองนายกรัฐมนตรี เป็นประธานการประชุมคณะกรรมการติดตามการปฏิบัติงานตามนโยบายของรัฐบาล ( ค.ต.น.) ครั้งที่ 8/2560 ซึ่งสรุปสาระสําคัญ ดังนี้
ที่ประชุมได้รับทราบการพัฒนาคุณภาพการศึกษาในจังหวัดชายแดนภาคใต้ ซึ่งกระทรวงศึกษาธิการ ได้จัดทํายุทธศาสตร์การศึกษาเขตพัฒนาพิเศษเฉพาะกิจจังหวัดชายแดนภาคใต้ระยะ 20 ปี (2560-2572) สอดคล้องกับยุทธศาสตร์ระยะ 20 ปี ซึ่งมีจุดเน้นที่สําคัญ จํานวน 7 จุดได้แก่ 1.) การรักษาความปลอดภัย 2.) การพัฒนาคุณภาพการศึกษา 3.) การสร้างโอกาสทางการศึกษา 4.) การผลิตและการพัฒนากําลังคนให้สอดคล้องกับความต้องการในพื้นที่และมีงานทํา 5.) การศึกษาเพื่อความมั่นคง 6.) การสร้างการรับรู้ และ7.) การบริหารจัดการ
นอกจากนี้ ที่ประชุมได้รับทราบแนวทางการเพิ่มแหล่งการทําประมงในเขตประเทศที่มีความอุดมสมบูรณ์ของสัตว์ทะเล ซึ่งที่ประชุมได้มีข้อเสนอเพิ่มเติมให้มีการจัดตั้งหน่วยงานกลางกํากับดูแลการทําประมงนอกน่านน้ําไทยและการแสวงหาแหล่งประมงนอกน่านน้ําไทย พร้อมทั้งส่งเสริมการรวมกลุ่มผู้ประกอบการเพื่อทําการประมงนอกน่านน้ําในประเทศเป้าหมายที่มีศักยภาพ (Cluster ธุรกิจประมงและอุตสาหกรรมต่อเนื่อง) อีกทั้ง ควรจัดตั้งคณะทํางานผู้เจรจาการทําประมงนอกน่านน้ําไทยเป็นการเฉพาะ ประกอบด้วยผู้แทนหน่วยงานที่เกี่ยวข้อง ทั้งนี้ คณะทํางานฯ จะนํารายละเอียดมานําเสนอที่ประชุมในครั้งต่อไป
.................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เชิญชวนผู้ป่วยโรคเรื้อรังรักษาทางไกล ผ่านวิดีโอคอล
วันศุกร์ที่ 24 เมษายน 2563
สธ.เชิญชวนผู้ป่วยโรคเรื้อรังรักษาทางไกล ผ่านวิดีโอคอล
กระทรวงสาธารณสุข เชิญชวนผู้ป่วยโรคเรื้อรังลงทะเบียนรักษาทางไกลผ่านระบบวิดีโอ ทางไลน์/ Skype และรับยาทางไปรษณีย์ นําร่องกลุ่มผู้ป่วยโรคเรื้อรังอาการคงที่ที่รักษาต่อเนื่องในโรงพยาบาล
กระทรวงสาธารณสุข เชิญชวนผู้ป่วยโรคเรื้อรังลงทะเบียนรักษาทางไกลผ่านระบบวิดีโอ ทางไลน์/ Skype และรับยาทางไปรษณีย์ นําร่องกลุ่มผู้ป่วยโรคเรื้อรังอาการคงที่ที่รักษาต่อเนื่องในโรงพยาบาล
วันนี้ (24 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ กล่าวว่า ในช่วงสถานการณ์ระบาดของโรคติดเชื้อไวรัสโคโรนา 2019 (โควิด 19) กรมการแพทย์ได้ปรับรูปแบบการจัดบริการทางการแพทย์ เพื่อลดความแออัดในโรงพยาบาล ลดการแพร่กระจายเชื้อ เป็นระบบบริการแบบใหม่ (New Normal Medical Services) ที่เป็นทางเลือกในการรับการรักษาต่อไป ซึ่งจะช่วยอํานวยความสะดวกแก่ผู้ป่วย ไม่ต้องเสียเวลาและค่าใช้จ่ายในการเดินทาง เพิ่มการเว้นระยะห่างทางสังคม (Social Distancing)
โดยโรงพยาบาลในสังกัดกรมการแพทย์ได้จัดระบบการรักษาทางไกลผ่านระบบวิดีโอ (Tele Consult/ Video call) และให้บริการส่งยาทางไปรษณีย์ทุกสิทธิการรักษา นําร่องในกลุ่มผู้ป่วยโรคเรื้อรัง อาทิ เบาหวาน ความดันโลหิตสูง มะเร็ง โรคทางระบบประสาท กระดูก ที่มีประวัติการรักษาที่โรงพยาบาลนั้นๆ ดําเนินการแล้ว 27 แห่งทั่วประเทศ ขณะนี้ เริ่มมีผู้รับการรักษาทางไกลผ่านระบบวิดีโอแล้ว 4,316 คน เฉลี่ย 200 คนต่อวัน และส่งยาทางไปรษณีย์ 6,717 คน เฉลี่ย 313 คนต่อวัน จะขยายบริการให้ครอบคลุมทุกสถานพยาบาลในสังกัดกระทรวงสาธารณสุข ทั้งแผนกและกลุ่มโรค เชื่อมโยงข้อมูลการรักษาระหว่างโรงพยาบาลและข้อมูลส่วนบุคคลของผู้ป่วย (Personal Health Record) พัฒนาไปสู่ระบบการส่งต่อและให้คําปรึกษาโดยผู้เชี่ยวชาญ (Consult)
นายแพทย์ณัฐพงศ์กล่าวต่อว่า ในการรับบริการ ผู้ป่วยโรคเรื้อรังลงทะเบียนห้องตรวจ เพื่อแจ้งความจํานงรักษาทางไกลในการรักษาครั้งต่อไป ซึ่งผู้ป่วยหรือญาติสามารถใช้ Smart phone ในการสื่อสารกับเจ้าหน้าที่ได้ ทางโรงพยาบาลจะพิจารณาจากประวัติการรักษาผู้ป่วย หากมีอาการทั่วไปดี ผลการตรวจล่าสุดคงที่ จะนัดวันและเวลาการรักษาทางไกลผ่านระบบวิดีโอ เพื่อรับการตรวจและปรึกษากับแพทย์ทางไลน์ หรือ Skype และส่งยาให้ทางไปรษณีย์ แต่หากผู้ป่วยรายใดมีอาการแย่ลง หรือเจ็บป่วยรุนแรงฉุกเฉินสามารถรับการรักษาที่ห้องฉุกเฉินได้ตลอด 24 ชั่วโมง
ทั้งนี้ ระบบบริการทางการแพทย์แบบใหม่ (New Normal Medical Services) เป็นระบบบริการใหม่ตามความจําเป็นของแต่ละบุคคล สนับสนุนการดูแลตนเองผ่าน Application และสื่อ มีระบบข้อมูลด้านสุขภาพและการส่งต่อผู้ป่วยที่เชื่อมโยงกัน นําระบบ IT มาใช้เพื่อให้เข้าถึงบริการง่ายขึ้น สะดวกรวดเร็วขึ้น อํานวยความสะดวกประชาชน อาทิ การตรวจทางห้องปฏิบัติการแบบ drive thru การรับยาร้านยาใกล้บ้าน การส่งยาทางไปรษณีย์ การปรึกษาทางไกล เป็นต้น มีการบริหารจัดการเตียงร่วมกันระหว่างหน่วยบริการ และเพิ่มประสิทธิภาพระบบการป้องกันการติดเชื้อในสถานพยาบาล
*************************************** 24 เมษายน 2563
รัฐบาลไทย-ข่าวทำเนียบรัฐบาล-"ราชทัณฑ์" เปิดบ้านสร้างงาน ติดตามผลการฝึกทักษะอาชีพผู้ต้องขัง ส่งเสริมการคืนคนดีสู่สังคม
วันอังคารที่ 22 พฤษภาคม 2561
"ราชทัณฑ์" เปิดบ้านสร้างงาน ติดตามผลการฝึกทักษะอาชีพผู้ต้องขัง ส่งเสริมการคืนคนดีสู่สังคม
นายธวัชชัย ไทยเขียว รองปลัดกระทรวงยุติธรรม เป็นประธานเปิดโครงการติดตามผลการศึกษาทักษะการทํางานและพบผู้ประกอบการ ประจําปี พ.ศ.๒๕๖๑ ภายใต้กิจกรรม "เปิดบ้านสร้างงาน สานพลังประชารัฐ"
ในวันอังคารที่ ๒๒ พฤษภาคม ๒๕๖๑ เวลา ๐๙.๓๐ น.
ณ ห้องประชุมกรมราชทัณฑ์ ชั้น ๒ กรมราชทัณฑ์ อําเภอเมือง จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานเปิดโครงการติดตามผลการศึกษาทักษะการทํางานและพบผู้ประกอบการ
ประจําปี พ.ศ.๒๕๖๑ ภายใต้กิจกรรม "เปิดบ้านสร้างงาน สานพลังประชารัฐ"
เพื่อพบปะผู้ประกอบการที่มีความพร้อมในการส่งเสริมภาวการณ์ทํางานของผู้ต้องขัง
เพื่อเตรียมความพร้อมในการกลับเข้าสู่สังคมภายหลังพ้นโทษโดยไม่หวนกลับมา
กระทําผิดซ้ํา และเพื่อแสดงศักยภาพของผู้ต้องขัง ตลอดจนความพร้อมในการทํางาน
ของเรือนจําและทัณฑสถานต่างๆ จํานวน ๑๔๓ แห่ง ทั่วประเทศ โดยมี
พันตํารวจเอก ณรัชต์ เศวตนันทน์ อธิบดีกรมราชทัณฑ์ ให้การต้อนรับ
และมีนักธุรกิจ นักลงทุน ผู้ประกอบการ เข้าร่วมฯ
รองปลัดกระทรวงยุติธรรม กล่าวว่า ไม่มีใครเกิดมาเพื่อเป็นอาชญากร
แต่เป็นเพราะส่วนประกอบอื่นๆ อาทิ คน สังคม และสภาพแวดล้อม หล่อหลอมให้เขา
เป็นผู้ร้าย ประกอบกับตัวบทกฎหมายที่บัญญัติให้มีโทษจําคุกโดยขาดการแสวงหา
ข้อเท็จจริง และสภาพสังคมที่มองผู้ต้องขัง เป็นคนไม่ดีตั้งแต่เข้าเรือนจํา ออกจากเรือนจํา
จนเสียชีวิต แม้จะสมัครงานก็ไม่ได้รับโอกาสเนื่องจากเคยกระทําผิด จึงทําให้ผู้ที่
เคยก้าวพลาด ไม่มีโอกาสในการกลับตัว ทําให้กลุ่มคนเหล่านี้ไม่มีที่ยืนในสังคม
สุดท้ายต้องกลับไปกระทําผิดซ้ําอีก
การจัดกิจกรรมในครั้งนี้ จึงเป็นการมอบโอกาสให้กับผู้ที่เคยก้าวพลาด
ซึ่งการให้โอกาสถือเป็นการมอบชีวิตใหม่ และจะทําให้กลุ่มคนดังกล่าว ไม่หวนกลับไป
กระทําผิดซ้ําอีก ซึ่งในอนาคต กระทรวงยุติธรรม โดยกรมราชทัณฑ์ อาจจะเสนอก
ฎหมายผ่านช่องทางการพิจารณาของรัฐบาล ให้ผู้ประกอบการหรือนายจ้าง สามารถนําเงิน
ที่จ่ายเป็นค่าจ้างให้กับผู้ต้องขังหรืออดีตผู้ต้องขัง ไปลดหย่อนภาษีได้ โดยจะดําเนินการ
ควบคู่ไปกับการสร้างให้เกิดการยอมรับ และการให้โอกาสผู้เคยก้าวพลาดในสังคม
ในโอกาสนี้ รองปลัดกระทรวงยุติธรรม พร้อมผู้บริหารกรมราชทัณฑ์ และนักธุรกิจ
นักลงทุน ผู้ประกอบการ และสื่อมวลชนเยี่ยมชมบูธแสดงศักยภาพทักษะการทํางาน
และการฝึกวิชาชีพผู้ต้องขัง ณ ห้องสัมมนากรมราชทัณฑ์ ชั้น ๓
รัฐบาลไทย-ข่าวทำเนียบรัฐบาล-ยธ. – ป.ป.ช. จับมือขับเคลื่อนยุทธศาสตร์ชาติว่าด้วยการป้องกันและปราบปรามการทุจริต
วันพฤหัสบดีที่ 23 มีนาคม 2560
ยธ. – ป.ป.ช. จับมือขับเคลื่อนยุทธศาสตร์ชาติว่าด้วยการป้องกันและปราบปรามการทุจริต
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมเพื่อเผยแพร่ยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๖๐ – ๒๕๖๔)
เมื่อวันพฤหัสบดีที่ ๒๓ มีนาคม ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมเพื่อเผยแพร่ยุทธศาสตร์ชาติว่าด้วยการป้องกัน
และปราบปรามการทุจริต ระยะที่ ๓ (พ.ศ. ๒๕๖๐ – ๒๕๖๔)
ซึ่งศูนย์ปฏิบัติการต่อต้านการทุจริต สํานักงานปลัดกระทรวงยุติธรรม (ศปท.ยธ.)
สํานักงานป้องกันและปราบปรามการทุจริตแห่งชาติ (ป.ป.ช.) ร่วมกันจัดขึ้นเพื่อให้ผู้บริหารระดับสูง
ของส่วนราชการในสังกัดกระทรวงยุติธรรม
ได้รับทราบสาระสําคัญของยุทธศาสตร์ชาติว่าด้วยการป้องกันและปราบปรามการทุจริตฯ
ให้สามารถเชื่อมโยงและนําไปแปลงเป็นแผนงานตามความรับผิดชอบของแต่ละหน่วยงาน
ให้สอดคล้องและบรรลุเป้าหมายตามยุทธศาสตร์ที่ได้กําหนดไว้
โดยมีนายวิทยา สุริยะวงค์ รองปลัดกระทรวงยุติธรรม
พร้อมด้วยคณะผู้บริหารหน่วยงานในสังกัดกระทรวงยุติธรรม
ผู้แทนจากสํานักงาน ป.ป.ช. และผู้ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-รองนายกรัฐมนตรีลงพื้นที่จังหวัดในภาคตะวันออก
วันจันทร์ที่ 5 กุมภาพันธ์ 2561
รองนายกรัฐมนตรีลงพื้นที่จังหวัดในภาคตะวันออก
รองนายกรัฐมนตรีลงพื้นที่จังหวัดในภาคตะวันออก
ตามที่จะมีการประชุมคณะรัฐมนตรีอย่างเป็นทางการนอกสถานที่ในวันที่ 6 กุมภาพันธ์ 2561 นั้น
ในวันที่ 5 กุมภาพันธ์ 2561 พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม    ได้กําหนดเดินทางไปประชุมและตรวจเยี่ยมพื้นที่ภารกิจของหน่วยงานในกํากับที่จังหวัดชลบุรี ระยอง และจันทบุรี ดังนี้
เวลา 08.30 น. เดินทางไปประชุมและตรวจเยี่ยมอุทยานรังสรรค์นวัตกรรมอวกาศ(SPACE INSPIRIUM) ของสํานักงานพัฒนาเทคโนโลยีอวกาศและภูมิสารสนเทศ (องค์การมหาชน )ที่เทศบาลนครแหลมฉบัง อําเภอศรีราชา จังหวัดชลบุรี
เวลา 10.00 น. เดินทางไปตรวจเยี่ยมและหารือการบูรณาการดําเนินการเตรียมความพร้อมด้านกําลังคน รองรับอุตสาหกรรม 4.0 ของวิทยาลัยเทคนิคสัตหีบ ที่วิทยาลัยเทคนิคสัตหีบ อําเภอสัตหีบจังหวัดชลบุรี
เวลา 13.00 น. เป็นประธานในการประชุมรับฟังการทํางานเชิงบูรณาการในการอํานวยความยุติธรรมในระดับพื้นที่ ณ ห้องประชุมภัคดีศรีสงคราม ศาลากลางจังหวัดระยอง
เวลา 14.25 น. เดินทางไปตรวจเยี่ยมการทํางานเชิงบูรณาการในการอํานวยความยุติธรรมและการแกไขปัญหายาเสพติดในระดับพื้นที่โดยใช้แนววทางประชารัฐ ซึ่งเป็นชุมชนต้นแบบในการแก้ไขปัญหายาเสพติดและบ้านกึ่งวิถี ณ ศูนย์ชุมชนเข้มแข็งบ้านโขด ตําบลหนองละลอก อําเภอบ้านค่าย จังหวัดระยอง
จากนั้น เดินทางไปยังจังหวัดจันทบุรี เพื่อเข้าร่วมประชุมกับนายกรัฐมนตรีในการประชุมการพัฒนาเศรษฐกิจและสังคมภาคตะวันออก ณ ห้องประชุมแกรนด์บออลรูม โรงแรมมณีจันทร์รีสอร์ท จังหวัดจันทบุรี
........................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)